1. **тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

*Благовар районы Благовар урта мәктәбенең филиалы*

*Һарайлы төп дөйөм белем биреү мәктәбенең 8-се класс уҡыусыһы Ибраһимов Айнурҙың яуаптары*

1.Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:

*Өндә түгел, төштә күрҙем уны:*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*таң нурына мансып түштәрен…*

*Ниңә әле шул төш онотолмай,*

*онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына – таллыҡҡа.*

*– Һаумыһығыҙ, ҡаҙҙар! – тигән инем…*

* *Һаумы, яҡташ! – тигән тауышҡа*

*ышанмай ҙа торҙом…*

*Минең алда*

***ҡаҙҙар түгел ине, – һалдаттар.***

***Түштәрендә сыңлай миҙалдары,***

*Шинелдәрен төрөп алғандар.*

*– Һаумы, туған! – тиҙәр. – Беҙҙе, – тиҙәр, –*

***Онотманымы әле яҡташтар?***

*Иҫләйҙәрме әле?*

*Беҙ бит, – тиҙәр, –*

***яуҙа үлеп ҡалған һалдаттар.***

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

***Ҡыр ҡаҙҙары булып***

***тыуған яҡҡа***

***ҡайтып төштөк*** *бына хәҙер ҙә* (Рафаэль Сафин).

**Яуап: «Һуғыш» темаһына яҙылған. Автор яуҙа үлеп ҡалған һалдаттарҙы ҡыр ҡаҙҙары роле аша күрһәткән. Төп идеяһы булып ошо һуғышта Тыуған иле өсөн ғүмерен биргән һалдаттарыбыҙҙы мәңге онотмау бурысы тора.**

2.Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:

*Ер* ***йәм-йәшел*** *ине, күк –* ***зәп-зәңгәр****.*

*Шундай* ***яҡты****,* ***сыуаҡ*** *яҙ ине,*

*ергә, күккә – төпһөҙ зәңгәрлеккә*

***баҡ*** *та* ***аҡылыңдан яҙ*** *инде…*

*Шундай яҡты, сыуаҡ яҙ ине!* (Рафаэль Сафин).

**Яуап: *йәм-йәшел* -сифат, һөйләмдә - аныҡлаусы *,***

***зәп-зәңгәр –* сифат, һөйләмдә - хәбәр**

***яҡты, сыуаҡ -* сифаттар, һөйләмдә - аныҡлаусы**

***баҡ -* ҡылым*,* һөйләмдә-хәбәр**

***аҡылыңдан яҙ* - ҡылым, һөйләмдә-хәбәр**

3.Шиғыр өҙөгөндә аҫтына һыҙылған һүҙгә тулы морфологик анализ яһарға:

*Тәбиғәттең уяу бер мәлендә*

*яҙ һайын беҙ шулай итәбеҙ:*

*һабан һөрөп киткән еребеҙҙе,*

*һаман көткән әсәләребеҙҙе,*

***балаларыбыҙҙы,***

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ* (Рафаэль Сафин).

**Яуап:**

**Балаларыбыҙҙы-кемдәребеҙҙе?, исем, башланғыс формаһы-бала, тамыр, уртаҡлыҡ исем, күплектә,1-се затта,төшөм килештә, һөйләмдә –тултырыусы.**

4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә

***Ҡояшлы ла булыр көндәрегеҙ,***

***аяҙ күкте ҡаплар болот та.***

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

***төштә*** *түгел,* ***өндә*** *ҡарап торҙом*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын* (Рафаэль Сафин).

**Яуап: *ирекле һүҙбәйләнештәр***

5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:

*Урал тауы – Ер кендеге тигән һүҙҙәр*

*Илаһи бер ҡөҙрәт менән* ***тулғандыр*** *ул.*

*Ошо ерҙе, ошо илде Хоҙай беҙгә*

***Мәңгелеккә тәғәйенләп*** *ҡуйғандыр ул* (Рәшит Шәкүр).

**Яуап:**

***тулғандыр- тула***

***мәңгелеккә- мәңге***

***тәғәйенләп-тәғәйен***

6.Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:

*Алтын диңгеҙ, алтын диңгеҙ,* **1 составлы, хәбәр юҡ, хәбәр һөйләм**

*Иркәһе ер әсәнең,* **2 составлы, йыйнаҡ,хәбәр һөйләм**

*Һин бит минең яҡты көнөм,* **2 составлы, тарҡау, хәбәр һөйләм**

*Шатлығым, киләсәгем* (Рәшит Назаров).**1 составлы, хәбәр юҡ, хәбәр һөйләм**

7.Мәҡәлдәрҙең аҙағын яҙып бөтөрөргә:

*Һүҙе хаҡтың* ***йөҙө аҡ****.*

*Яҡшының үҙе яҡшы,*  **үҙенән һүҙе яҡшы*.***

*Яман аш йөрәккә ятмаҫ,* **аҫыл таш ерҙә  ятмаҫ.**

*Аҡыл – теҙген, ҡылыҡ – ат,*  **теҙгенеңде белеп тарт.**

*Тел зиннәте –****тоғро һүҙ.***

8.Шиғырҙы образлы итеүсе сараларҙы күрһәтергә:

*Ай, Уралым, Уралым,*

*Күгәреп ятҡан Уралым!*

*Нурға сумған түбәһе*

*Күккә ашҡан Уралым!*

*Һине маҡтай йырҙарым,*

*Һине данлай йырҙарым.*

*Төнөн күккә ай ҡалҡһа,*

*Алтындай балҡый Урал тау,*

*Көндөҙ күккә көн ҡалҡһа,*

*Көмөштәй балҡый Урал тау* (Салауат Юлаев).

**Яуап:**

*Күгәреп ятҡан -****метафора***

*Нурға сумған-* ***метафора***

*Күккә ашҡан-* ***метафора***

*Алтындай балҡый , көмөштәй балҡый –* ***сағыштырыу***

9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:

*Ай, Уралым, Уралым,*

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!*

*Маҡтап ҡурай уйнаһам,*

*Бөтмәй ҙә торған көй булыр.*

*Данлап йырым йырлаһам,*

*Бөтмәй ҙә торған йыр булыр* (Салауат Юлаев).

**Яуап:**

**морфологик үҙенсәлектәр:**

1) Өндәш һүҙҙәр ҡулланылған: *Ай, Уралым, Уралым,*

1. шарт һөйкәлеше ҡылымдары ҡулланылған: *уйнаһам, йырлаһам*;
2. эйәлек затында торған исем ҡулланылған: Уралым.

**синтаксик үҙенсәлектәр:** эйәртеүле ҡушма һөйләмдәр; шарт һөйләм баш һөйләмгә шарт ҡылым ялғауы ярҙамында эйәреп килә

10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?

*Кисеү бирмәҫ иҙел һымаҡ был төн,*

***шомло, ҡараңғы.***

*Шаулап ямғыр ҡоя, гүйә, йыуа*

*йөрәк ярамды.*

*Сәнсеү алды – әммә атылмайса*

*ҡалды йәҙрә.*

*Ҡайҙарғалыр әйҙәп йәшен* ***ялтлай****,*

***зыңлай*** *тәҙрә* (Хәсән Назар).

**Яуап: *шомло, ҡараңғы- сифат, һөйләмдә эйә***

***ялтлай- ҡылым, һөйләмдә хәбәр***

***зыңлай- ҡылым, һөйләмдә хәбәр***

11. Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…*

*Мин ҡысҡырам: «Хыял, алданың!»*

*Күктәр күкрәй…*

*Әйтерһең дә ул мин*

*Яңағына һуғам ялғандың.*

*Йығылам да тороп алға барам,*

*Абынам да тағы йығылам.*

*Һәм кемдәрҙер, ҡулдарымдан тартып,*

*Яҙҙырмаҡсы була юлымдан.*

*Кемдер мине алға табан әйҙәй:*

*Ҡулдарына янар ут алған…*

*Ә кемдәрҙер әйҙәй башҡа юлға –*

*Яҡшы менән яман буталған* (Рәзил Вәлиев).

***болот баҫа - болот ҡаплай* антитеза алымы ҡулланылған**

***Яңағына һуғам ялғандың -ҡабул итмәйем* антитеза алымы ҡулланылған**

***Яҙҙырмаҡсы була юлымдан - аҙаштыра* антитеза алымы ҡулланылған**

***алға табан әйҙәй - саҡыра***

***Яҡшы менән яман буталған***

12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға: *Болон ауылы урамының икенсе яғы Болон шишмәһе буйлап теҙелгән. Тигеҙ киң урам көнө буйы тын була. Ололар – эштә. Бала-саға - Болон шишмәһендә, олораҡтар саҡ ҡыны арараҡ ағыусы Мәндемдә. Бәләкәй ауылдың урамы иртәле-кисле генә йәнләнә. Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға. Шунан көнө буйы тағы тынлыҡ*. (Әнүр Вахитов).

13.Аҫтына һыҙылған һүҙгә тулы морфологик анализ яһарға:

*Ә беҙ…*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай – быйылғылай*

***Һайрамағандыр*** *ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас* (Рафаэль Сафин).

**Яуап:**

**Һайрамағандыр- ҡылым, башланғыс формаһы- *һайра,ябай ҡылым,хәбәр һөйкәлеше, төп ҡылым, үткән заман, 3-сө затта, берлектә, юҡлыҡта, һөйләмдә хәбәр булып килгән***

14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:

*Атайым да гармун тураһында*

*матур-матур хыял күп ҡорған. ҡасан?*

***Төн уртаһы еткәс, гармун тотоп***

***мунсаға ла барып ултырған. (…),[…]***

*Тик сыҡмаған никтер йыр-моңо.*

*Ә аҙаҡтан һатҡан гармунын. нимә?*

*Мин мунсаға барып ултырманым…*

***Ә өйрәнгәс инде – шул ине (…)-[…]***

***бәхет үҙе.*** *Минән бәхетлерәк*

*кеше лә юҡ ине. Юҡ ине!* (Рафаэль Сафин).

**Яуап:**

Төн уртаһы еткәс, гармун тотоп мунсаға ла барып ултырған.

Эйәртеүле ҡушма һөйләм

***Ә өйрәнгәс инде – шул ине бәхет үҙе.***

Эйәртеүле ҡушма һөйләм

15. Шиғырҙа ни өсөн һыҙыҡтар ҡуйылған, дөрөҫ яуап яҙырға:

*Тамаҡтар – ас, күңелдәр – туҡ,*

*күңелдә йыр-моң ине,*

*аяҡта сабата ине,*

*ҡулдарҙа гармун ине* (Рафаэль Сафин).

**Яуап:**

***1.Тамаҡтар- Һөйләмдең эйәһе, күңелдәр –эйә, ас – һөйләмдең хәбәре урынында килгән, туҡ –хәбәр урынында килгән, һәм пауза яһала***

***2. йыр-моң –парлы исем***

16*.* Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

*Тын төндәрҙең алһыу* ***зәңгәрлеген***

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә –* ***һүнмәҫ*** *хис кенә* (Әсхәл-Әхмәт-Хужа).

**Яуап: *зәңгәрлеген - зәңгәрлек (нимә? )исем***

***Һүнмәҫ - (ниндәй?) сифат ҡылым***

17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?

**Яуап:мөнәсәбәт һүҙҙәр**

18.Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* ***Атай малы – ҡатай малы****, тигәндәр. Ярар, атай малы менән байыҡҡан һин байыҡ инде.* ***Баш һау булһа, миңә лә мал табылыр****, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе,* ***маллы байҙан уллы бай****, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* ***Шайтан ярлы, мин бай****, – тине ул, –* ***хоҙайҙың биргәненә шөкөр***(Жәлил Кейекбаев).
* **Яуап: мәҡәл-әйтемдәр**

19. Бирелгән һөйләмдә ни өсөн ике нөктә ҡуйылған?

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

(Әсхәл-Әхмәт-Хужа).

**Яуап:сәбәп һөйләмле эйәртеүле ҡушма һөйләмдәрҙә сөнки теркәүесе бирелмәй, шундай теркәүесһеҙ ҡушма һөйләмдәрҙә ике нөктә ҡулланыла**

20. Аҫтына һыҙылған конструкция һөйләмдең ниндәй киҫәге?

*Уйнай гармун…*

***Гармун уйнағанда***

*киң урам да һиңә тар бит ул.*

*Уйнай гармун…*

***Гармун моңона*** *ла*

*елкенмәгән йөрәк бар бит ул* (Рафаэль Сафин).

**Яуап: *Гармун уйнағанда - ҡасан? ваҡыт хәле***

***Гармун моңона - нимәгә? тултырыусы***